16 ຄົນ ເສຍຊີວິດ ໃນການໂຈມຕີໂຮງແຮມ ຢູ່ອັຟການິສຖານ
ເຈົ້າໜ້າທີ່ກ່າວວ່າ ມີຢ່າງນ້ອຍ 16 ຖືກຂ້າຕາຍ ໃນການໂຈມຕີໂຮງແຮມ Spozhmai ທີ່ຕັ້ງຢູ່ນອກນະຄອນຫຼວງກາບູລ.
ເຈົ້າໜ້າທີ່ອັຟການິສຖານກ່າວວ່າ ການໂຈມຕີຂອງພວກຕາລີບານຢູ່ທີ່ໂຮງແຮມແຫ່ງນຶ່ງນອກ ນະຄອນຫຼວງກາບູລ ເຮັດໃຫ້ມີຜູ້ເສຍຊີວິດຢ່າງນ້ອຍ 16 ຄົນ ເຈົ້າໜ້າທີ່ເວົ້າວ່າ ມີພົນລະເຮືອນ 12 ຄົນ ຍາມຂອງໂຮງແຮມ 3 ຄົນແລະຕຳຫຼວດຄົນນຶ່ງ ໄດ້ ເສຍຊີວິດ ໃນການປິດລ້ອມໂຈມຕີໂຮງແຮມ Spozhmai ທີ່ເລີ້ມຂຶ້ນໃນຕອນເດິກຂອງຄືນວັນ ພະຫັດແລະສິ້ນສຸດລົງໃນຕອນເຊົ້າຂອງວັນສຸກມື້ນີ້ ພວກໂຈມຕີສະລະຊີບ ແລະມືປືນຂອງກຸ່ມຕາລີບານ ໄດ້ຈັບໂຕປະກັນພົນລະເຮືອນ ທີີ່ຮວມ ທັງແມ່ຍິງແລະເດັກນ້ອຍ ກຳລັງຮັກສາຄວາມສະຫງົບຂອງອັຟການິສຖານໄດ້ປ່ອຍໂຕປະກັນຢ່າງໜ້ອຍ 35 ຄົນທີ່ຖືກ ພວກຫົວຮຸນແຮງຈັບໄວ້ ກ່ອນທີ່ການປິດລ້ອມຈະສິ້ນສຸດລົງ ອົງການຂ່າວຝຣັ່ງລາຍງານວ່າ ພວກໂຈມຕີຂອງກຸ່ມຕາລີບານທັງໝົດ ໄດ້ຖືກຂ້າຕາຍ ໂຄສົກຄົນນຶ່ງຂອງກຸ່ມຕາລີບານໄດ້ອ້າງເອົາຄວາມຮັບຜິດຊອບໃນການໂຈມຕີດັ່ງກ່າວໂດຍ ເວົ້າວ່າ ພວກນັກລົບຂອງຕົນ ໄດ້ແນເປົ້າໝາຍໃສ່ໂຮງແຮມແຫ່ງນີ້ ຍ້ອນພວກຕ່າງປະເທດ ມັກໄປພັກເຊົາ